Κώστας Ποζαπαλίδης

Ο Κώστας Ποζαπαλίδης (24 Αυγούστου 1966, Ιστιαία Εύβοιας) είναι Έλληνας παλαίμαχος ποδοσφαιριστής και νυν προπονητής ποδοσφαίρου.

 Ποδοσφαιρική καριέρα 
Ο Ποζαπαλίδης ξεκίνησε να αγωνίζεται το 1981 σε ηλικία 15 ετών στον Απολλώνιο Ιστιαίας, όπου αγωνιζόταν και ο αδελφός του Σάββας.Κώστας Ποζαπαλίδης: Η υποψηφιότητα μου στις προσεχείς Δημοτικές Εκλογές με τη Δημοτική Παράταξη Νέα Πορεία, έρχεται σε μία δύσκολη περίοδο για τον τόπο

Το 1985 μεταγράφηκε στον Απόλλωνα Σμύρνης, όπου αγωνίστηκε επί μια δεκαετία. Αν και δεξιοπόδαρος, καθιερώθηκε από τον Τόζα Βεσελίνοβιτς σαν αριστερό μπακ, ενώ αγωνίστηκε κάποιες φορές και σας κεντρικός αμυντικός ενώ σκόραρε και 2 τέρματα.Απόλλων Αθ-Ολυμπιακός 2-2Απόλλων Αθ-Πανιώνιος 3-2

Το 1995 ανηφόρισε στη Θεσσαλονίκη για λογαριασμό του Άρη Θεσσαλονίκης. Με τη φανέλα του Άρη κατέγραψε συνολικά 59 συμμετοχές, (50 στο πρωτάθλημα της Super League και 9 για το Κύπελλο Ελλάδας) χωρίς να σημειώσει κάποιο τέρμα. Πραγματοποίησε δε το ντεμπούτο του με την κίτρινη φανέλα στις 27 Αυγούστου 1995, στον εκτός έδρας αγώνα της ομάδας του, στο Καυτανζόγλειο, εναντίον του Ηρακλή Θεσσαλονίκης.Ηρακλής- Άρης 3-2 

Τη σεζόν 1997–1998 επέστρεψε στην Αθήνα για λογαριασμό του Ακράτητου Άνω Λιοσίων, όπου και έκλεισε την αθλητική του καριέρα.

Αφού κρέμασε τα ποδοσφαιρικά του παπούτσια, υπήρξε τεχνικός διευθυντής του ποδοσφαιρικού τμήματος του Απόλλωνα Σμύρνης,Το ποδοσφαιρικό σχολείο του ΓΣ Απόλλωνα Σμύρνης ενώ ασχολήθηκε και με την προπονητική, διατελώντας πρώτος προπονητής σε διάφορες ομάδες των τοπικών κατηγοριών, όπως στις Βρασιές (ομάδα Δ΄ Εθνικής) κατά την αγωνιστική περίοδο 2010–2011,Ο Ποζαπαλίδης προπονητής στις Βρασιές στον Απόλλωνα Αθηνών–Δάφνη και στον Ατρόμητο Χαλανδρίου.Με Κώστα Ποζαπαλίδη ο Απόλλων Αθηνών-ΔάφνηΠαραιτήθηκε ο Ποζαπαλίδης

 Εθνικές ομάδες 
Ο Ποζαπαλίδης είναι ένας από τους λιγοστούς ποδοσφαιριστές που έχουν αγωνιστεί σε όλες τις εθνικές ομάδες, παίδων, νέων, ελπίδων, ανδρών καθώς και στη μεσογειακή ομάδα (1987). Ειδικότερα στην Εθνική Ελλάδας έχει αγωνιστεί μια μόνο φορά, στις 29 Ιανουαρίου 1992, στο διεθνή φιλικό αγώνα Εθνική Αλβανίας–Ελλάδα.Αλβανία-Ελλάδα 1-0 Το 2006 αγωνίστηκε και στην Εθνική ομάδα Beach Soccer.Κώστας Ποζαπαλίδης

 Παραπομπές 

 Εξωτερικές Πηγές 
 Προφίλ Κ. Ποζαπαλίδη στο transfermarkt.com
 Προφίλ Κ. Ποζαπαλίδη στο eu-football.info

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Απόλλων Σμύρνης
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Ακράτητου Άνω Λιοσίων
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Σούπερ Λιγκ 2 Ελλάδας
Κατηγορία:Έλληνες προπονητές ποδοσφαίρου
Κατηγορία:Ποδοσφαιριστές Εθνικής Ελλάδος